I et forslag til stambusnettet i april 2001 blev planerne gjort mere konkrete. Her skulle linje 350S have uændret linjeføring, men de korte ture mellem Husum Torv og Amager Centret skulle hovedsageligt erstattes af den senere [[linje 5A]]. Der skulle dog stadig være et par ekstra afgange i timen i myldretiderne mellem Ballerup st. og Nørreport st. Imidlertid havde stambusplanen som helhed den følge, at de fleste andre linjer i Københavns og Frederiksberg Kommuner også ville berørt.<ref>''Forslag til stambusplan - sammenfatning'', s. 10-11. HUR, april 2001. {{ISBN|87-90269-58-6}}</ref> Som alternativ arbejdedes derfor med et referencebusnet, hvor det eksisterende busnet blev bibeholdt i størst muligt omfang men med de reduktioner metroen medførte. Her ville de korte ture på linje 350S blive afkortet fra Amager Centret til Nørreport st., idet metroen som nævnt ville komme til at køre på denne strækning.<ref name="Forslag 22">''Forslag til stambusplan - sammenfatning'', s. 22-27. HUR, april 2001. {{ISBN|87-90269-58-6}}</ref> Det var desuden tanken, at linje 350S i givet fald skulle betjenes af [[dobbeltdækkerbus]]ser ligesom dem, der lige var blevet indført på linje 250S.<ref name="Forslag 22" /><ref>''Festlig indvielse af 2-dækkerne'' af Lars Ersgaard. Busfronten 153/2001, s. 10-11.</ref> Ulempen ved referencebusnettet var dog, at S-busserne sprang en del stoppesteder over, som andre linjer så måtte betjene. Noget der betød, at en del strækninger fik dobbelt betjening.<ref name="S som" /> For eksempel ville linje 350S på den måde fortsat blive suppleret af linje 5 på [[Frederikssundsvej]] og [[Nørrebrogade]] og af linje 2 på Amagerbrogade.<ref name="Forslag 22" />
Historie Foreninger Organisationer